หุ้นกู้ซึมธุรกิจพึ่งหุ้นไทคอนให้ดบ.3.52%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — สมาคมตราสารหนี้ชี้ตลาดหุ้นคึกคัก ทำเอกชนสนใจออกหุ้นกู้ลดลง ด้าน TICON ขายหุ้นกู้ 500 ล้านบาท ดอกเบี้ย 3.403.52% 
น.ส.อริยา ติรณะประกิจ ผู้ช่วยกรรมการผู้จัดการสมาคมตราสารหนี้ไทย (ThaiBMA) เปิดเผยว่า แนวโน้มการระดมทุนด้วยการออกหุ้นกู้ของภาคเอกชนในช่วงที่เหลือของปีนี้น่าจะชะลอตัวลง หลังจากดัชนีหุ้นไทยเพิ่มขึ้นอย่างร้อนแรงและยืนเหนือระดับ 900 จุดไปแล้ว เพราะเชื่อว่าเอกชนน่าจะหันมาสนใจระดมเงินผ่านตลาดหุ้นมากกว่า เพราะจะได้ราคาที่ดี
รายงานข่าวจากบริษัท ไทคอน อินดัสเทรียล คอนเน็คชั่น (TICON) เปิดเผยว่า บริษัทได้ยื่นแบบแสดงรายการข้อมูล (ไฟลิง) เพื่อเสนอขายหุ้นกู้ให้กับนักลงทุนสถาบันและนักลงทุนรายใหญ่ วงเงินรวมทั้งสิ้น 500 ล้านบาท โดยจะเริ่มเสนอขายระหว่างวันที่ 2729 ก.ย.นี้
ทั้งนี้ หุ้นกู้ที่จะเสนอขายครั้งนี้แบ่งเป็นหุ้นกู้อายุ 4 ปี วงเงิน 280 ล้านบาท โดยจะจ่ายดอกเบี้ยในอัตรา 3.40% และหุ้นกู้อายุ 5 ปี วงเงิน 220 ล้านบาท จ่ายดอกเบี้ยให้กับนักลงทุนในอัตรา 3.52% หุ้นกู้ของบริษัทได้รับอันดับความน่าเชื่อถือจากบริษัท ทริสเรทติ้ง ที่ A 
บริษัท ไทคอนฯ ดำเนินธุรกิจให้เช่าโรงงานสำเร็จรูป โดยลูกค้าที่เช่าประมาณ 57% เป็นลูกค้าญี่ปุ่น และประมาณ 50% เป็นลูกค้าที่ทำธุรกิจชิ้นส่วนอิเล็กทรอนิกส์และไฟฟ้า